इंडोनेशिया के रियाउ प्रांत में बुधवार को आठ आतंकवादियों ने पुलिस मुख्यालय पर हमला कर दिया, जिसमें पांच लोग मारे गए। मृतकों में चार आतंकवादी व एक पुलिसकर्मी शामिल हैं। देश में सोमवार के बाद से किसी पुलिस परिसर पर यह दूसरा हमला है। समाचार एजेंसी सिन्हुआ की रिपोर्ट के मुताबिक, पेकनबारु स्थित पुलिस मुख्यालय परिसर में सुबह नौ बजे सफेद रंग की एक मिनीवैन जबरन घुस गई, लेकिन अन्य कारों द्वारा उसे रोक लिया गया।